**Национален парк Бикин** ( руски: *Национальный парк Бикин*) е еден од националните паркови на Русија и посебно заштитено природно подрачје во Пожарскиот реон во Приморскиот крај на Рускиот далечен исток. Паркот е формиран на 3 ноември 2015 година со декрет на Владата на Руската Федерација во рамките на програмата за заштита и ширење на критично загрозените видови на амурски тигар. Паркот ја вклучува територијата на државниот природен резерват Верхебикински, што е од регионално значење и е дел од територијата на Бикинскаја. Ова е еден од најмладите национални паркови во Русија, а неговата вкупна површина е 11.600 км². Територијата на паркот е стационирана во западниот дел на планинскиот масив Сихоте Алин. Надморската височина во паркот варира од локацијата, така што е најниска на 200 м во долината на реката Бикин, а највисока на 1932 метри, на Аника, највисоката точка на Приморскиот крај .

Цели и задачи
-------------

Паркот е формиран за да ги реши следниве проблеми  :

* Зачувување на единствени природни локации
* Зачувување на историски и културни локации, заштитата на живеалиштата и традиционалниот начин на живот на домородните народи ( Удегејци и Нанајци )
* Еколошко образование на населението и создавање услови за регулиран туризам и рекреација
* Државен надзор на земјата со цел да се заштити и зачува подрачјето

Флора и фауна
-------------

 *Врвот Анит, највисоката точка на Приморскиот крај*
 *Река Бикин во рамките на паркот*
Територијата на националниот парк е едно од последните природни живеалишта на амурскиот тигар, каде што живеат 10% од светската популација од овој вид.

Во паркот се наведени 51 вид цицачи како лос, дива свиња, срна, црвена лисица, тигар, кафеава мечка и хималајска кафеава мечка, самур, бизон, бизамски стаорец и многу други. 194 видови птици живеат во подрачјето на националниот парк, а најмалку 9 од нив се запишани во Црвената книга на Русија, како што се црниот штрк, *Mergus squamatus,* *Bubo blakistoni* и други. Во паркот се наведени и 10 видови влекачи, 7 видови водоземци и 26 видови риби.

Растителноста е претставена со листопадни шуми и широколисни кедрови шуми, а поради оваа распространетост, голем број видови цицачи живеат во шумските делови на националниот парк. Шумите околу реката Бикин се пример за мешана растителност на север и југ од паркот. Во северното подрачје растат растенија како кедар, бреза, јасен, орев и други, додека на југ растат женшен, *Eleutherococcus*, *Rhododendron dauricum*, киви и аралија.

Клима
-----

Во областа на националниот парк доминира умерена континентална клима, со големи разлики во температурата, со топли и влажни лета и студени зими.

Население
---------

Тунгуско- манџурските народи Удегејци и Нанајци живеат во просторот на Националниот парк Бикин и неговата околина. До крајот на XIX век, Удегејците не биле квалификувани како народ, тие и Нани се сметале за еден народ. .

Материјалната и духовната култура на бикинските Удегејци и Нанајци има многу заедничко, бидејќи пред многу години се настанати во ова подрачје. Древното население кое живее во Приморскиот крај се занимава со лов, риболов, собирање овошје и многу традиционални занаети на овие простори уште од дамнешни времиња.

Во областа на Националниот парк Бикин, се наоѓаат природни и историски знаменитости кои бикинските Удегејци и другите мали народи од Приморскиот крај многу ги почитуваат, а тоа се древни населби, стари мелници и многу други градби кои се составен дел од културата и историјата на народите на овие простори. За Удегејците, амурскиот тигар е свето животно.

Управување со паркот
--------------------

Заедно со заштита на природата и екотуризмот, инфраструктурата на паркот се развива на начин наменет за заштита на начинот на живот на Удегејците и Нанајците. Се проценува дека 600 домородни жители на оваа област живеат со традиционален начин на живот и се занимаваат со риболов, лов и собирање пињоли. За време на зонирањето на паркот за различни начини на користење (зачувување, научно истражување, екотуризам и др.), Владата на Руската Федерација се обврза дека 68% од земјиштето ќе остане на располагање за традиционална употреба на луѓето што живеат тука.

Користена литература
--------------------

1. ↑  „Фонд по охране амурских тигров создан в РФ по инициативе Путина". Посетено на 14. 9. 2016.. Проверете ги датумските вредности во: `|accessdate=` (help)
2. ↑  Программа «Амурский тигр»
3. ↑  „АНО «Центр по изучению и сохранению популяции амурского тигра»". Архивирано од изворникот на 2021-06-10. Посетено на 2021-02-23.
4. 1 2  Национальный парк Бикин
5. 1 2  „Национальный парк «Бикин»". Архивирано од изворникот на 23. 02. 2018. Посетено на 13. 04. 2018. Проверете ги датумските вредности во: `|accessdate=, |archive-date=` (help)
6. ↑  „Climate Data, Khabarovsk". climate-data.org.
7. ↑  „Национальный парк «Бикин»". Архивирано од изворникот на 04. 04. 2018. Посетено на 13. 04. 2018. Проверете ги датумските вредности во: `|accessdate=, |archive-date=` (help)
8. ↑  ЭТНИЧЕСКИЕ ПРЕДСТАВЛЕНИЯ ТУНГУСО -МАНЬЧЖУРОВ О ПРИРОДЕ И ОБЩЕСТВЕ
9. ↑  „November 10 - Bikin National Park". Архивирано од изворникот на 2016-01-27. Посетено на 10. 1. 2016.. Проверете ги датумските вредности во: `|accessdate=` (help)
10. ↑  „Directive Creating Bikin National Park". Ministry of Natural Resources of the Russian Federation. Посетено на 10. 1. 2016.. Проверете ги датумските вредности во: `|accessdate=` (help)

Надворешни врски
----------------

* Национален парк Бикин на страницата *amur-tiger.ru* Архивирано на 17 април 2021 г.

|  |  |  |  |  |
| --- | --- | --- | --- | --- |
| 

| * п
* р
* у
Национални паркови во Русија |
| --- |
|  |
| 
* Аланија
* Алханај
* Ањујски
* Башкирија
* Берингија
* Бикин
* Бузулукшки бор
* Чаваш Вармане
* Чикој
* Куршскаја коса
* Калеваљски
* Кенозерски
* Хвалински
* Земја на леопардот
* Лосини остров
* Мариј Чодра
* Мешчјора
* Мешчјорски
* Нечкински
* Нижњаја Кама
* Оњешко поморје
* Орловски полесје
* Панајарви
* Плешчејево езеро
* Прибајкалски
* Приелбрусие
* Припишмински Бори
* Рускаја Арктика
* Руски Север
* Сајљуѓемски
* Самарска Лука
* Себешки
* Шантарски Острови
* Шорски
* Шушенски Бор
* Смоленско поезерје
* Смољниј
* Сочински
* Таганај
* Тункиншки
* Удегејска легенда
* Угра
* Валдајски
* Водлозерски
* Југид-ва
* Забајкалски
* Зов тигра
* Зјураткуљ

 |  |

 |